Peruna suolavedessä
Tässä työssä riittää alla oleviin kysymyksiin vastaaminen eli ei tarvitse tehdä työselostusta. Piirrä jokaiseen kohtaan selityksen tueksi voimakuvio.
Vanha tapa varmistaa joulukinkun suolaamiseen käytettävän suolaveden sopiva suolapitoisuus oli hyödyntää apuna perunan kellumista suolavedessä. Suolaa oli vedessä sopivasti, kun peruna leijui vedessä. 
a) Laita pesty peruna vesilasiin. Mitä havaitset ja miten selität havaintosi?
b) Lisää runsaasti suolaa sekoittaen niin kauan, että peruna leijuu vedessä. Miten selität havaintosi?
Jos peruna nousee yli vedenpinnan, lisää hieman vettä. 
c) Määritä valmistamasi suolaveden tiheys. Käytössäsi on perunan, veden ja suolan lisäksi jousivaaka ja ohutta lankaa, jonka voit sitoa perunan ympärille jousivaakaan ripustamiseksi.

